**Геди (Еди или Једи) Дермен** (грчки: *Επτάμυλοι*, *Ептамили*; до 1927 г. *Γενή Δερμέν*, *Гени Дермен*) — село во Серско, Егејска Македонија, денес во општината Сер на Серскиот округ, Грција. Населението брои 712 жители (2011).

Географија и местоположба
-------------------------

Селото се наоѓа во Серското Поле, источно од градот Сер, на надморска височина од 55 м.

Историја
--------

### Во Отоманското Царство

Во XIX век Геди Дермен бил чифлик во Серската каза на Серскиот санџак. Во „Етнографија на вилаетите Адријанопол, Монастир и Салоника" се вели дека во 1873 г. во *Једи Дирмен (Yédi-Dirmen)* имало 10 домаќинства и 30 жители Роми.

По податоци на егзархискиот секретар Димитар Мишев („La Macédoine et sa Population Chrétienne") во 1905 г. во *Једи Дермен* имало 72 Роми.

### Во Грција

За време на Првата балканска војна селото е окупирано од бугарска војска, а по Втората балканска војна во 1913 г. е припоено кон Грција согласно Букурешкиот договор. Таа година Геди Дермен се водело како напуштена населба, но во 1920 г. броело 155 лица, што значи дека веднаш по Првата светска војна било обновено и во него биле сместени доселенички ссмејства од Понд.

Во 1923-24 г. се населиле уште 55 бегалски семејства (вкупно 243 бегалци). Во 1927 година, името на селото било променето во Ептамили (*Επτάμυλοι*).

Стопанство
----------

Населението произведува тутун, компир, жито и други земјоделски производи. Во помала мера е застапено и сточарството.

Население
---------

Еве преглед на населението во сите пописни години, од 1940 г. до денес:

| Година | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- |
| **Население** | 358 | 358 | 388 | — | 314 | 340 | 517 | 712 |

**Извор за 1940-1991 г.**: Т. Симовски, *Населените места во Егејска Македонија*

Самоуправа и политика
---------------------

Во 1930 година, селото станало самостојна општина, чиј атар зафаќал површина од 5,5 квадратни километри. Општината Геди Дермен била приклучена во општината Сер во 1997 година, која била укината во 2011 година и станала дел од поголемата општина Сер.

Селото припаѓа на општинската единица Сер со седиште во истоимениот град, која припаѓа на поголемата општина Сер, во округот Сер. Воедно, селото е дел од општинскиот оддел Геди Дермен, во кој е единствено село.

Културни и природни знаменитости
--------------------------------

**Цркви**

* Црква „Св. Ѓорѓи" — изградена во 1925 г. од грчките доселеници

Наводи
------

1. ↑  „Попис на населението од 2011 г. Трајно население". Државен завод за статистика на Грција.
2. 1 2  „Μετονομασίες των Οικισμών της Ελλάδας". Πανδέκτης: Name Changes of Settlements in Greece. Посетено на 23 март 2024.
3. 1 2 3 4 5  Симовски, Тодор (1998). *Населените места во Егејска Македонија : географски, етнички и стопански одлики*. II дел. Скопје: Институт за национална историја. стр. 248.
4. ↑  *Македония и Одринско : Статистика на населението от 1873 г*. София: Македонски научен институт – София, Македонска библиотека № 33. 1995. стр. 124–125. ISBN 954-8187-21-3.
5. ↑  Brancoff, D. M (1905). *La Macédoine et sa Population Chrétienne : Avec deux cartes etnographiques* (PDF). Paris: Librarie Plon, Plon-Nourrit et Cie, Imprimeurs-Éditeurs. стр. 200–201.

**Забелешки**

1. ↑  Податоците за населеното место Сер, согласно територијална организација од 1968 година, во пописот од 1971 г. година се вклучени во податоците за Геди Дермен.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Сер |
| --- |
|  |
| ОЕ Горно Броди | 
* Горно Броди

 |
|  |
| ОЕ Каваклија | 
* Долно Христос
* Каваклија
* Календра

 |
|  |
| ОЕ Капетан Митруси 2 | 
* Ениќој
* Горна Камила
* Горно Караџово
* Долно Хомондос
* Неволјани
* Хомондос
* Чучулигово

 |
|  |
| ОЕ Сер | 
* Геди Дермен
* Дутлија
* Дервешани
* Заба
* Лески
* Мертатово
* Метох
* Мрамор
* Раховица
* Сер

 |
|  |
| ОЕ Фраштани | 
* Фраштани

 |
|  |
| ОЕ Киспикеси | 
* Агова Маала
* Гудели
* Долна Камила
* Какараска
* Киспикеси
* Комарјани
* Нова Маала
* Сал Маала
* Џами Маала

 |
|  |
| **Поранешни**: Адата  •  Али Беј  •  Арнаут Маала  •  Баница  •  Вишен  •  Ени Чифлик  •  Лакос2 *Именувана по гркоманскиот андартски капетан Димитар Гоголаков, наречен „Капетан Митруси"* |

 |